text: Sunnudagin stendur næsta umfar av Effodeildini á skránni og tá verður talan um útidyst hjá besta liðnum í oynni. TB/FC Suðuroy/Royn skulu nevniliga møta 07 Vestur, ið fluttu upp úr 1. deild í fjør. 07 Vestur leikti í móti HB í Gundadali í fyrsta umfari og taptu teir 2-0 móti teimum svørt-reyðu.
text: #000000
text: Fyrr í vikuni kundu vit boða frá, at Salmundur Bech var úttikin til U21 landsliðshópin og er hann annar av teimum, ið hava skriva seg á máltindin fyri TB/FC Suðuroy/Royn, tað gjørdi hann saman við Jón Krosslá Poulsen í dystinum móti ÍF. Búi Egilsson hevur eisini fingið landsliðboð til U21 landsliðið.
text: #000002
text: Eitt sum merkti dystin móti ÍF var heldur harða linjan frá dómarunum, ið endaði við at heili sjey av TB/FC Suðuroy/Royn leikarunum fingu víst gula korti. Hetta er neyðugt at vera greiður yvir móti 07 Vestur, um dømingin verður eins hørð, annars byrja leikbannini longu at sníkja seg inn í hópin. Vert er nevniliga at hava í huga, at leikbann verður givið longu eftir fýra gulum kortum.
text: #000003
text: Dysturin byrjar sum vant klokkan 15:00. Dómari verður Kári á Høvdanum, ið var annar av tveimum, ið bert góvu trý gul í fyrsta umfarinum – hin var Petur Reinert.
text: #000005